Sîyasetmedarê ke çarçewa operasyonê qirkerdişê sîyasîyî yê vera HDPyî de ameybî destbenderkdene, bi waştişê tepiştişî sewqê mehkeme bîyî.
Wekîlê verênî yê HDPyî Sirri Sureyya Onder, Altan Tan, Ayla Akat Ata, Ayhan Bîlgen û endamê Heyetê Rayberdişî yê Merkezê HDPyî, Can Memiş û Cîhan Erdalî ya pîya 20 kesî bi waştişê tepiştişî sewqê Dadgerîya Ceza ya Sulhî ya nobetdare bîyî.
Hetê bînî ra destur nîno dayene ke wekîlî bikewê banê edlîye. Wekîlê HDPyî verê berî de pawenê. Wekîlê CHPyî Sezgîn Tanrikulu waşt ke şiro zere la dewkewtişê ey zî ame astengkerdene.
Nameyê kesanê ke ameyî destbendkerdene wina yê: ''Hemşaredarê Qersî Ayhan Bîlgen, Endamê Heyetê Rayberdişî yê Merkezê HDPyî Alp Altinors, Endamê Komîsyonê Karanê Teberî yê HDPyî Nazmî Gur, wekîlê verênî yê HDPyî Altan Tan, Ayla Akat Ata, Sirri Sureyya Onder, Hemsereka verênê ya BDPyî û wekîla verêne Emîne Ayna, endamê verênî yê Heyetê Rayberdişî yê Merkezê HDPyî Bircane Yorulmaz, Gulfere Akkaya, Berfine Ozgu Kose, Dileke Yagli, Can Memiş, Gunay Kubilay, Bulent Parmaksiz, Pervine Oduncu, İsmail Şengun û Cihan Erdal, endamê RTUKî yê HDPyî Ali Urkut, Hesabdaro Pêroyî yo verên yê HDPyî Zekî Çelîk û Prof. Dr. Emine Beyza Ustun."
